Foto: AFP Qo‘shma Shtatlar hukumati AQSh harbiy kemalarining Tayvan bo‘g‘ozi orqali yangi amaliyot doirasida o‘tishi ehtimolini ko‘rib chiqmoqda. Bu haqda Reuters nomi oshkor etilmagan AQSh mulozimlariga tayangan holda xabar berdi. Ularning ma’lumotlarga ko‘ra, kemalar AQSh kemalarining strategik suv yo‘li bo‘ylab erkin o‘tishini ta’minlash bilan shug‘ullanadi. Amaliyotni o‘tkazish muddati manbalar tomonidan oshkor etilmagan. Pentagon bu mavzuni izohlashdan bosh tortdi. Eslatib o‘tamiz, avvalroq The National Interest AQSh maxsus topshiriqli kuchlari rus qurollarini ishlab chiqarmoqchi ekani haqida xabar bergandi. Nashr ma’lumotlariga ko‘ra, Amerika Qo‘shma Shtatlarining maxsus amaliyotlar qo‘mondonligi Rossiya qurollari nusxalarini yaratishga qodir bo‘lgan kompaniyalarga grantlar taklif qilgan. Ta’kidlanishicha, potensial ishlab chiqaruvchilar mustaqil ravishda rus qurollarining chizmalarini topishlari kerak.